﻿ Goldman Sachs Expect India GDP Growth by 7.9 Percent - Jansatta
गोल्डमैन साक्स का कहना है कि जीडीपी वृद्धि में क्रमिक सुधार की संभावना है और अप्रैल जून तिमाही में यह मामूली घटकर 7.8 प्रतिशत रह सकती है।
भाषा नई दिल्ली | Published on: August 25, 2016 5:50 PM
वैश्विक वित्तीय सेवा कंपनी गोल्डमैन साक्स
वैश्विक वित्तीय सेवा कंपनी गोल्डमैन साक्स ने गुरुवार (25 अगस्त) को कहा कि बेहतर मॉनसून, सरकारी वेतनमान में वृद्धि, प्रमुख सुधारों और विदेशी निवेश प्रवाह के चलते मौजदूा वित्त वर्ष में भारत की आर्थिक वृद्धि दर 7.9 प्रतिशत रहने का अनुमान है। गोल्डमैन साक्स का कहना है कि जीडीपी वृद्धि में क्रमिक सुधार की संभावना है और अप्रैल जून तिमाही में यह मामूली घटकर 7.8 प्रतिशत रह सकती है। इससे पिछली तिमाही में यह 7.9 प्रतिशत रही थी।
फर्म ने अपनी एक रपट में कहा है, ‘वित्त वर्ष 2016-17 में हमारा अनुमान है कि वास्तविक जीडीपी वृद्धि दर सालाना आधार पर 7.9 प्रतिशत रहेगी जो कि 7.5 प्रतिशत की आम अपेक्षा से ऊंची है। यह वित्त वर्ष 2015-16 की वृद्धि दर 7.6 प्रतिशत की तुलना में भी अधिक है।’
इसके अनुसार बेहतर मॉनसून, केंद्रीय सरकारी कर्मचारियों को नए वेतन आयोग के कार्यान्वयन, अनुकूल राजकोषीय मौद्रिक नीति, हाल ही में पारित प्रमुख सुधारों तथा सतत विदेशी निवेश अंतरप्रवाह से वृद्धि को बल मिलेगा।’ हालांकि, रपट के अनुसार भारत की वृद्धि दर को प्रमुख जोखिमों में अमेरिकी फेडरल रिजर्व की ब्याज दर में बढ़ोतरी, चीन की वृद्धि को लेकर चिंताएं तथा पूंजी प्रवाह की आशंका शामिल है।
1 सितंबर तक अपने सभी मॉडलों में पेट्रोल का ऑप्शन देगी मर्सिडीज
2 कोलकाता में लाइसेंस सीमित होने से उबर परेशान
3 भारत-अमेरिका इनोवेशन मंच का उद्घाटन अगले सप्ताह